Na osnovu člana 26 i 42. Zakona o zaštiti ličnih podataka („Službeni glasnik BiH“, broj 12/25) i člana 35. stav (3) Stauta Komore magistara farmacije Tuzlanskog kantona, Upravni odbor na svojoj X sjednici održanoj dana 12.08.2026. godine donosi:

PRAVILNIK O ZAŠTITI LIČNIH PODATAKA U KOMORI  
MAGISTARA FARMACIJE TUZLANSKOG KANTONA

Član 1. – Predmet pravilnika

Ovim Pravilnikom uređuju se način prikupljanja, obrade, korištenja, čuvanja i zaštite ličnih podataka fizičkih lica u Komori magistara farmacije Tuzlanskog kantona u skladu sa Zakonom o zaštiti ličnih podataka („Službeni glasnik BiH“, broj 12/25).
Član 2. – Cilj pravilnika

Cilj ovog Pravilnika je obezbijediti zakonitu, poštenu i transparentnu obradu ličnih podataka i zaštitu prava fizičkih lica čiji se podaci obrađuju.
Član 3. – Definicije pojmova

Pojmovi koji se koriste u ovom Pravilniku imaju značenje utvrđeno Zakonom o zaštiti ličnih podataka BiH. Posebno:
- Lični podatak je svaki podatak koji se odnosi na fizičko lice čiji je identitet utvrđen ili se može utvrditi;
- Obrada znači svaka radnja izvršena na ličnim podacima (prikupljanje, bilježenje, organizovanje, pohranjivanje, prilagođavanje, upotreba, prenos, brisanje i sl.);
- Kontrolor je Komori magistara farmacije Tuzlanskog kantona, koja određuje svrhu i način obrade podataka;
- Službenik za zaštitu ličnih podataka je lice imenovano Odlukom koju donosi predsjednik Komore magistara farmacije Tuzlanskog kantona.
Član 4. – Vrste ličnih podataka koje Komora obrađuje

Komora magistara farmacije Tuzlanskog kantona, obrađuje sljedeće vrste ličnih podataka:

- podatke o zaposlenima (ime, prezime, JMBG, adresa, kontakt, zdravstveni i radni podaci u skladu sa zakonom);
- podatke o članovima (ime, prezime, JMBG, broj telefona, adresa, broj lične karte, podaci o diplomiranju, položenom stručnom ispitu i  stručnom i akademskom usavršavanju, podaci o licenci);
- podatke o dobavljačima i poslovnim partnerima;
- druge podatke koji su neophodni za zakonito poslovanje i pružanje usluga.
Član 5. – Svrha obrade

Lični podaci se obrađuju isključivo radi:

- ispunjavanja zakonskih obaveza Komore,
- vođenja evidencija o zaposlenima,
- vođenja evidencija o članovima,
- izdavanja licence i potvrda i uvjerenja o činjenicama iz službenih evidencija,
- vođenja poslovne komunikacije,
- zaštite sigurnosti zaposlenih i imovine Komore.
Član 6. – Načela obrade ličnih podataka

Obrada ličnih podataka vrši se u skladu s načelima:

- zakonitosti, poštenja i transparentnosti;
- ograničenja svrhe;
- smanjenja količine podataka;
- tačnosti i ažurnosti;
- ograničenog roka čuvanja;
- integriteta i povjerljivosti;
- odgovornosti kontrolora.
Član 7. – Mjere zaštite podataka

Komora preduzima tehničke i organizacione mjere zaštite, uključujući:

- ograničen pristup ličnim podacima,
- zaštitu elektronskih baza lozinkama,
- zaključavanje prostorija u kojima se čuvaju podaci,
- obaveznu obuku zaposlenih o zaštiti podataka,
- redovno brisanje zastarjelih ili nepotrebnih podataka.
Član 8. – Prava lica na koja se podaci odnose

Svako fizičko lice ima pravo da:

- dobije informacije o obradi svojih podataka,
- zatraži ispravku, brisanje ili ograničenje obrade,
- uloži prigovor na obradu,
- podnese pritužbu Agenciji za zaštitu ličnih podataka BiH.
Član 9. – Odgovornost službenika za zaštitu podataka

Službenik za zaštitu ličnih podataka prati sprovođenje ovog Pravilnika, vrši kontrolu poštovanja propisa i savjetuje rukovodstvo o svim pitanjima u vezi s obradom i zaštitom podataka.
Član 10. – Čuvanje i uništavanje podataka

Podaci se čuvaju onoliko dugo koliko je propisano zakonom ili neophodno za svrhu obrade, nakon čega se uništavaju na siguran način.
Član 11. – Stupanje na snagu

[bookmark: _GoBack]Stupanjem na snagu ovog Pravilnika prestaje da važi Pravilnik o provođenju Zakona o zaštiti ličnih podataka broj: 01-865/18 od 23.11.2018. godine.
Ovaj Pravilnik stupa na snagu danom donošenja i objavit će se na web stranici Komore.

